CELEX: 62013CA0144
Language: fi
Date: 2015-02-26 00:00:00
Title: Yhdistetyt asiat C-144/13, C-154/13 ja C-160/13: Unionin tuomioistuimen tuomio (ensimmäinen jaosto) 26.2.2015 (ennakkoratkaisupyynnöt, jotka on esittänyt Hoge Raad der Nederlanden – Alankomaat) – VDP Dental Laboratory NV v. Staatssecretaris van Financiën (asia C-144/13), Staatssecretaris van Financiën v. X BV (asia C-154/13) ja Staatssecretaris van Financiën v. Nobel Biocare Nederland BV (asia C-160/13) (Ennakkoratkaisupyyntö — Arvonlisävero — Vähennykset — Vapautukset — Hammasproteesien luovutukset)

27.4.2015   
            
            
               FI
            
            
               Euroopan unionin virallinen lehti
            
            
               C 138/5
            
         Unionin tuomioistuimen tuomio (ensimmäinen jaosto) 26.2.2015 (ennakkoratkaisupyynnöt, jotka on esittänyt Hoge Raad der Nederlanden – Alankomaat) – VDP Dental Laboratory NV v. Staatssecretaris van Financiën (asia C-144/13), Staatssecretaris van Financiën v. X BV (asia C-154/13) ja Staatssecretaris van Financiën v. Nobel Biocare Nederland BV (asia C-160/13)
   (Yhdistetyt asiat C-144/13, C-154/13 ja C-160/13) (1)
   
   ((Ennakkoratkaisupyyntö - Arvonlisävero - Vähennykset - Vapautukset - Hammasproteesien luovutukset))
   (2015/C 138/05)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Kantajat: VDP Dental Laboratory NV (C-144/13) ja Staatssecretaris van Financiën (C-154/13 ja C-160/13)
   
      Vastaajat: Staatssecretaris van Financiën (asia C-144/13), X BV (C-154/13) ja Nobel Biocare Nederland BV (C-160/13)
   
      Tuomiolauselma
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY, sellaisena kuin se on muutettuna 20.12.2007 annetulla neuvoston direktiivillä 2007/75/EY, 168 artiklaa on tulkittava siten, että kun kansallisessa oikeudessa säädetty arvonlisäverovapautus on direktiivin 2006/112, sellaisena kuin se on muutettuna direktiivillä 2007/75, vastainen, verovelvollinen ei voi kyseisen direktiivin 168 artiklan nojalla sekä saada kyseistä verovapautusta että vedota vähennysoikeuteen.
            
         
               2)
            
            
               Direktiivin 2006/112, sellaisena kuin se on muutettuna direktiivillä 2007/75, 140 artiklan a ja b alakohtaa sekä 143 artiklan 1 kohdan a alakohtaa on tulkittava siten, että niissä säädettyä vapautusta arvonlisäverosta sovelletaan hammaslääkärien ja hammasteknikoiden luovuttamien hammasproteesien yhteisöhankintoihin ja lopullisiin maahantuonteihin, kun luovutus- tai tuontijäsenvaltio ei ole pannut täytäntöön direktiivin 2006/112, sellaisena kuin se on muutettuna direktiivillä 2007/75, 370 artiklassa säädettyä siirtymäsääntelyä.
            
         
               3)
            
            
               Direktiivin 2006/112, sellaisena kuin se on muutettuna direktiivillä 2007/75, 140 artiklan a ja b alakohtaa on tulkittava siten, että tässä säännöksessä tarkoitettua arvonlisäverovapautusta sovelletaan myös silloin, kun hammasproteesien yhteisöhankinta on peräisin jäsenvaltiosta, joka on pannut täytäntöön tämän direktiivin 370 artiklassa säädetyn poikkeus- ja siirtymäjärjestelyn.
            
         
      (1)  EUVL C 178, 22.6.2013.